ไฟแนนซ์
โดย...ใจฮิน
24 พ.ย. 2559

โดย...ใจฮิน
กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เตรียมเสนอมาตรการของขวัญปีใหม่ให้ฝ่ายนโยบายเห็นชอบ ซึ่งมีหลายมาตรการเป็นบิ๊กเซอร์ไพรส์ให้กับประชาชนได้คลายทุกข์มีความสุขเพิ่มขึ้นส่งท้ายปีเก่าต้อนรับปีใหม่
สองอธิบดีกรมภาษี สมชายพูลสวัสดิ์  อธิบดีกรมสรรพสามิต และกุลิศ สมบัติศิริ อธิบดีกรมศุลกากร เร่งมือกับการชี้แจงออกกฎหมายให้กับสภานิติบัญญัติแห่งชาติ (สนช.) เห็นชอบ เพราะจะเป็นกฎหมายที่เพิ่มประสิทธิภาพการเก็บภาษีได้อีกมาก หากพลาดจากการออกกฎหมายในรัฐบาลชุดนี้ เห็นทีอีกยาวที่จะผลักดันกฎหมายนี้ออกมาได้
สุทธิรัตน์ รัตนโชติ อธิบดีกรมบัญชีกลาง ประเดิมผลงานเดือนแรกของปีงบประมาณ 2560 มีการเบิกจ่ายงบประมาณถึง 4 แสนล้านบาท ซึ่งถือว่าสูงมาก ส่วนหนึ่งเป็นเพราะการเตรียมการกับทั้งหน่วยงานที่เป็นเจ้าของโครงการ และการเตรียมพร้อมของเจ้าหน้าที่กรมบัญชีกลาง ทำให้ผลการเบิกจ่ายออกมาดี